smcproject/ml-wiki-sentences huggingface dataset:
മേജർ അബിങ്‌ടണിന്റെ നേതൃത്വത്തിലുള്ള സേന ബോംബെയിൽ നിന്നെത്തി മൈസൂർ സേനയെ പരാജയപ്പെടുത്തുന്നതു വരെ ഈ ഉപരോധം തുടർന്നു.
അതിനുശേഷം അബിങ്‌ടൺ തെക്കോട്ടുചെന്നു കോഴിക്കോടും പിടിച്ചെടുത്തു.
ഹൈദർ അലി കയ്യടക്കിവച്ച പ്രദേശങ്ങൾ നഷ്ടപ്പെടലാണ് ഈ ഉപരോധത്തിന്റെ അവസാനം ഉണ്ടായത്.
എന്നാലും പിന്നീട് ഇതേ സ്ഥലങ്ങൾ ടിപ്പു സുൽത്താൻ തിരികെപ്പിടിക്കുകയുണ്ടായി.
1705 -ൽ കോലത്തിരിയിൽ നിന്നും കിട്ടിയ തലശ്ശേരി ഈസ്റ്റ് ഇന്ത്യ കമ്പനിയുടെ നിയന്ത്രണത്തിൽ ഒരു വലിയ നഗരവും തുറമുഖവുമായി മാറി.
ബ്രിട്ടീഷുകാരുടെ കൊടിയ ശത്രുവായ ഹൈദർ തെക്കേ ഇന്ത്യ മുഴുവൻ കൈപ്പിടിയിലാക്കാൻ രണ്ടാമതും ബ്രിട്ടീഷുകരോടു യുദ്ധം ചെയ്യാനെത്തി.
1774 മുതൽ തുടർച്ചയായി ഹൈദറിന്റെ സൈന്യത്തിന്റെ പിടിയിലായിരുന്ന തലശ്ശേരി എപ്പോഴും പലവിധലഹളകളാൽ മുഖരിതമായിരുന്നു.
എതിരാളികൾക്ക് ആയുധവും പടക്കോപ്പുകളും നൽകുന്നതിനാൽ ബ്രിട്ടീഷുകാരോട് ഹൈദറിനു കടുത്ത എതിർപ്പായിരുന്നു.
കൂടാതെ ബ്രിട്ടീഷുകാരുടെ പ്രധാന നാവികകേന്ദ്രം ആയിരുന്ന തലശ്ശേരി ഹൈദർ പിടിക്കുന്ന പക്ഷം ബ്രിട്ടീഷുകാർക്ക് അത് കനത്ത തിരിച്ചടിയും ആകുമായിരുന്നു.
തെക്കേ ഇന്ത്യയിൽ നിന്നും ബ്രിട്ടീഷുകാരെ തുരത്താനും നാട്ടുകാർക്കും നാട്ടുരാജാക്കന്മാർക്കും ബ്രിട്ടൻ ആയുധങ്ങളും പടക്കോപ്പുകളും നൽകുന്നതും തടയാനും ബ്രിട്ടീഷ് നാവികസേനയെ തകർക്കാനുമായി തലശ്ശേരി പിടിച്ചടക്കാൻ ഹൈദർ തീരുമാനിച്ചു.
അങ്ങനെ 1778 -ൽ തന്റെ ആശ്രിതനായ ചിറക്കലിലെ രാജാവായ രാമവർമ്മരാജയോട് തലശ്ശേരി ഉപരോധിക്കാൻ ഹൈദർ ആവശ്യപ്പെട്ടു.
എന്നാൽ ഹൈദറിന്റെ എതിരാളിയും അന്ന് ബ്രിട്ടീഷുകാരോട് ഒപ്പവും ആയിരുന്ന പഴശ്ശിരാജാവ് കളത്തിലിറങ്ങുകയും ഉപരോധിച്ചവർക്ക് സാധനവും സാമഗ്രികളും എത്തുന്നത് തടയുകയും അവരെ പിന്മാറാൻ നിർബന്ധിതരാക്കുകയും ചെയ്തു.
എന്നാൽ 1779 -ൽ 2500 പേർ അടങ്ങുന്ന മൈസൂർ സേനയുടെ പിന്തുണയോടെ 4000 അംഗങ്ങളുള്ള ചിറക്കൽ സേന പഴശ്ശിയുടെ സൈന്യത്തെ തോൽപ്പിക്കുകയും ബ്രിട്ടീഷുകാരോട് ആഭിമുഖ്യമുണ്ടായിരുന്ന അയൽരാജ്യമായ കടത്താനാട് ആക്രമിച്ച് കീഴ്പെടുത്തി അവിടെ ഒരു പാവരാജാവിനെ വാഴിക്കുകയും എപ്പോൾ വേണമെങ്കിലും ഹൈദറിന് പ്രാപ്യമാകുന്ന രീതിയിൽ അവിടുള്ള 2000 സൈനികരെ ലഭിക്കുന്നതിനും വഴിയൊരുക്കി.
പിന്നെയും 1779 -ൽ ഈ വലിയ സേന തലശ്ശേരിയിൽ ഉപരോധം തുടർന്നപ്പോൾ ഭക്ഷണവും ആൾക്കാരുമില്ലാതെ പിടിച്ചുനിൽക്കാനാവാത്ത അവസ്ഥ ബ്രിട്ടീഷുകാർ നേരിട്ടപ്പോൾ പഴശ്ശിരാജാവ് തന്റെ മിച്ചമുള്ള ധാന്യം മുഴുവനും 1000 ആൾക്കാരെയും തലശ്ശേരി കോട്ടയിലേക്ക് അയച്ചു.
ആകെ ബുദ്ധിമുട്ടിലായ ഇംഗ്ലീഷുകാർക്ക് ഇത് വലിയ ആശ്വാസമായി.
തുടക്കത്തിൽ തലശ്ശേരിയിൽ ആകെ രണ്ടു ബറ്റാലിയൺ മാത്രമേ ബ്രിട്ടീഷുകാർക്ക് ഉണ്ടായിരുന്നുള്ളൂ.
താമസിയാതെ കൂടുതൽ പടയും ആയുധങ്ങളും ബ്രിട്ടീഷുകാർക്ക് എത്തിച്ചേർന്നു.
1782 വരെ മൈസൂരിന്റെ ഓരോ ആക്രമണവും ബ്രിട്ടീഷുകാരും പഴശിസൈന്യവും കൂടി മാസങ്ങളോളം തടഞ്ഞു നിർത്തി.
പഴശ്ശിരാജാവ് മുന്നോട്ടുവച്ച ഒരു നിർദ്ദേശം അനുസരിച്ച് ഉപരോധിക്കുന്നവരെ രണ്ടായിത്തിരിഞ്ഞ് ഒരേസമയം മുന്നിൽനിന്നും പിന്നിൽ നിന്നും ആക്രമിക്കാൻ ബ്രിട്ടീഷുകാർ തീരുമാനിച്ചു.
1782 -ൽ ബ്രിട്ടീഷുകാർ ഉപരോധം നടത്തുന്നവരെ ആക്രമിച്ചതിനോടൊപ്പം 1000 പേർ അടങ്ങുന്ന പഴശ്ശിരാജാവിന്റെ സേന പിന്നിലൂടെയും ആക്രമണം നടത്തി.
പിടിച്ചുനിൽക്കാനാകാതെ പിന്തിരിയേണ്ടിവന്ന മൈസൂർ സേനയിലെ ധാരാളം പേരെ തടവിലാക്കുകയും ചെയ്തു.
കാര്യമായി പരിക്കേറ്റ സർദാർ ഖാൻ പിടിയിലാവുകയും തടവിൽ വച്ച് മരണമടയുകയും ചെയ്തു.
ഈ തകർച്ച മുതലെടുത്ത് മലബാറിലെങ്ങും മൈസൂർ സേനയ്ക്കെതിരെ കലാപങ്ങൾ ഉണ്ടാവുകയും കുറച്ചുനാളുകളേക്കാണെങ്കിൽപ്പോലും മൈസൂർ ഭരണത്തിൽനിന്നും മോചിതരാവുകയും ചെയ്തു.
ഉപരോധത്തിൽ പ്രധാനപങ്കു വഹിച്ചവർ ലെഫ്റ്റനന്റ് പീറ്റർ കാമ്പ്‌ബൽ എൻസൈൻ ഓൾറൈറ്റ് കാപ്റ്റൻ മുർഹെഡ് 20th Madras Battalion ലെഫ്റ്റ് ബാരി ക്ലോസ് ഇതും കാണുക
ആംഗ്ഗ്ലോ-മൈസൂർ യുദ്ധങ്ങൾ കേരളത്തിലേക്കുള്ള മൈസൂരിന്റെ കടന്നുകയറ്റം അവലംബം Malabar Manual , William Logan, 1887, Vol1, Chapter 3, Section (f), The Mysorean Conquest-AD 1766 - 1792 Pages 423 - 431.
തലശ്ശേരി ജഗന്നാഥക്ഷേത്രം ഇംഗ്ലീഷ് വിലാസം https://ml.wikipedia.org/wiki/Jagannath_Temple,_Thalassery Jagannath Temple, Thalasseri തലശ്ശേരി ജഗന്നാഥ ക്ഷേത്രം
കേരളത്തിലെ കണ്ണൂർ ജില്ലയിലെ ഒരു പ്രസിദ്ധമായ ശിവ ക്ഷേത്രമാണ് തലശ്ശേരി ജഗന്നാഥ ക്ഷേത്രം .
1908 - ഫിബ്രുവരി 13-ആം തീയതി ശ്രീനാരായണ ഗുരു ആണ് ഈ ക്ഷേത്രത്തിലെ പ്രതിഷ്ഠാകർമ്മം നിർവ്വഹിച്ചത്.
മുഖ്യ പ്രതിഷ്ഠ പരമശിവൻ.
ഗണപതി, സുബ്രഹ്മണ്യൻ തുടങ്ങിയവർ ഉപദേവന്മാർ .
നെൽ‌വയലുകൾക്ക് നടുവിൽ മണ്ണ് ഉയർത്തിക്കെട്ടിയ പ്രതലത്തിലാണ് ഈ ക്ഷേത്രം നിർമ്മിച്ചിരിക്കുന്നത്.
പാവപ്പെട്ടവരിൽ നിന്നും പണക്കാരിൽ നിന്നും ഒരുപോലെ പണം സ്വീകരിച്ചാണ് ഈ ക്ഷേത്രം നിർമ്മിച്ചത്.
പുതിയ അമ്പലം എന്നു കൂടി അറിയപ്പെടുന്ന ഈ ക്ഷേത്രത്തിന്റെ സമീപമായാണ്‌ ജഗന്നാഥ ടെമ്പിൾ ഗേറ്റ്  റെയിൽ‌വേ സ്റ്റേഷൻ സ്ഥിതിചെയ്യുന്നത്.
ഇവിടെ വന്നു പ്രാർഥിച്ചാൽ വിവാഹം പെട്ടെന്ന് നടക്കും എന്നാണ് വിശ്വാസം ‌.
ഈ ക്ഷേത്രത്തിലേക്ക് പട്ടിക ജാതി , പട്ടിക വർഗ്ഗത്തിൽപെട്ട ആളുകൾക്ക് 1924വരെ പ്രവേശനം ഇല്ലായിരുന്നു.
മൂർക്കോത്ത് കുമാരന്റെ ശ്രമഫലമായി 1924ൽ, ഗുരുദേവൻറെ സാന്നിധ്യത്തിൽ ഈ ക്ഷേത്രം ഹരിജനങ്ങൾക്കായി തുറന്നു കൊടുത്തു.
ഇവിടെ അബ്രാഹ്മണരാണ് പൂജാകർമ്മങ്ങൾ നിർവ്വഹിക്കുന്നത്.
വിവിധ മതസ്ഥർ തമ്മിലുള്ള വിവാഹങ്ങളും ഇവിടെ നടത്തപ്പെടും.
കുംഭമാസത്തിലെ ശിവരാത്രി, മകരത്തിലെ തൈപ്പൂയം എന്നിവ പ്രധാനമാണ്.
കുംഭം ഒന്നിനാണു പ്രതിഷ്ഠാദിനം.
കുംഭത്തിൽ പുണർതം നാൾ മുതൽ 8 ദിവസം നീളുന്ന ഉൽസവം.
സ്കന്ദ ഷഷ്ടി,  കാർത്തിക മഹോത്സവം പ്രതിഷ്ഠാദിനം, ഭാഗവത സപ്താഹ യജ്ഞം തുടങ്ങിയവ ഇവിടെ കൊണ്ടാടുന്നു.
വിവാഹം പെട്ടെന്ന് നടക്കാനും പിരിഞ്ഞു പോയ പങ്കാളി തിരിച്ചുവരാനും വിശേഷാൽ നടത്തുന്ന ബാണേശി ഹോമം, സ്വയംവരപൂജ , ഉമാമഹേശ്വരപൂജ, മഹാഗണപതി ഹവനം, മൃത്യുഞ്ജയ ഹോമം എന്നിവയൊക്കെ ഇവിടെ നടക്കുന്നു.
സവിശേഷതകൾ യുഗപുരുഷനായ ശ്രീനാരായണ ഗുരുദേവൻ പ്രതിഷ്ഠ നടത്തിയ ക്ഷേത്രം മലബാറിലെ പിന്നോക്ക സമൂഹത്തിന്റെ ആരാധന സ്വാതന്ത്ര്യം എന്ന ലക്ഷ്യത്തിലെ ഒരു സുപ്രധാന ചുവടു വെയ്പ്പ്.
ശ്രീ നാരായണ ഗുരുദേവൻ ജീവിച്ചിരുന്നപ്പോൾ തന്നെ അദ്ദേഹത്തിന്റെ പ്രതിഷ്ഠ സ്ഥാപിച്ച ഏക ക്ഷേത്രം ഇതുകൂടി കാണുക
ജഗന്നാഥ ക്ഷേത്ര ട്രെയിൻ ദുരന്തം പുറത്തുനിന്നുള്ള കണ്ണികൾ ഉപഗ്രഹ ചിത്രം http://sreejagannathtemple.com/index.html Archived 2009-04-02 at the Wayback Machine .
അവലംബം Jagannath Temple, Thalassery എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തലശേരി ഭാഷ
മലയാളഭാഷയുടെ അനേകം വകഭേദങ്ങളിലൊന്നാണ് തലശ്ശേരി ഭാഷ .
കണ്ണൂർ ജില്ലയിലെ തലശ്ശേരിയിലുള്ള ജനങ്ങളുടെ സംസാരഭാഷയാണിത്.
കേരളത്തിലുള്ള മിക്ക പ്രദേശങ്ങളിലെയും  സംസാര ഭാഷയിൽ ചില വൈവിധ്യങ്ങൾ കണ്ടുവരുന്നുണ്ട്.
തലശ്ശേരിയിലെ മലയാളത്തിനും അതിന്റേതായ പ്രത്യേകതകളുണ്ട്‌.
ഭാരതത്തിലെ 22 ഔദ്യോഗിക ഭാഷകളിലൊന്നാണ് മലയാളം .
കേരളത്തിന്റെ വടക്കു നിന്നും തെക്കോട്ട് പോകുംതോറും സംസാരഭാഷയായ മലയാളത്തിനുണ്ടാകുന്ന വ്യത്യാസങ്ങൾ മനസ്സിലാക്കുവാൻ സാധിക്കും.
മിക്ക ജില്ലകൾക്കും തനതായ ഒരു ഭാഷശൈലിയുണ്ടെന്നുള്ളത് കേരളത്തിന്റെ ഒരു പ്രത്യേകതയാണ്.
ജർമ്മൻ ബഹുഭാഷാപണ്ഡിതനും മതപ്രചാരകനുമായ ഡോ.ഹെർമൻ ഗുണ്ടർട്ടിന്റെ മലയാളഭാഷ വ്യാകരണം അച്ചടിക്കപ്പെട്ട തലശ്ശേരിക്കുമുണ്ട് സ്വന്തമായ ഒരു സംസാരഭാഷാശൈലി.
വടക്കൻ കേരളത്തിലെ ഒരു സംസ്കാരിക നഗരമായ തലശേരി , മലയാള ഭാഷയുടെ വികസനത്തിലും പ്രചരണത്തിലും വഹിച്ച പങ്ക് ചെറുതല്ല.
മറ്റു ജില്ലാനിവാസികളുടെ സംസാരഭാഷയിൽനിന്നും തികച്ചും വ്യത്യസ്തവും, അതിലുപരി രസകരവുമായ ഒരു ശൈലിയാണ് തലശേരി ഭാഷയ്ക്കുള്ളത്.
ഒട്ടേറെ സംസ്കാരപരിവർത്തനത്തിനു പാത്രമായ ഈ നഗരത്തിന്റെ ഭാഷയും പരിണാമപ്പെടുകയായിരുന്നു.
ചൈന , അറേബ്യ , ഗ്രീസ് , റോമൻ എന്നീ സാമ്രാജ്യങ്ങളുടെ സ്വാധീനത്തിലായിരുന്ന ഒരു വാണിജ്യ തലസ്ഥാനമായിരുന്നു തലശേരി.
തലശേരി എന്ന പേരു ലഭിച്ചതുതന്നെ "തല", "കച്ചേരി" (മുഖ്യകാര്യാലയം എന്നർഥം) എന്നീ രണ്ട് വാക്കുകളിൽ നിന്നാണ്.
18-ആം നൂറ്റാണ്ടിൽ ഹൈദർ അലിയും പിന്നീട് മകൻ ടിപ്പു സുൽത്താനും സേനാപ്രവേശം നടത്തുകയും, തുടർന്ന് പോർച്ചുഗൽ , ഫ്രാൻസ് , ബ്രിട്ടൺ , ഹോളണ്ട് എന്നീ വിദേശശക്തികളുടെ അധീനതയിൽ കഴിയുകയും ചെയ്ത തലശേരിയുടെ ഭാഷാശൈലി അങ്ങനെ രൂപപ്പെടുകയാണുണ്ടായതെന്നു ചരിത്രകാരന്മാർ പ്രസ്താവിക്കുന്നു.
മലയാള എഴുത്തുഭാഷയിൽ നിന്നും വളരെയേറെ അന്തരമുള്ള ഈ ഭാഷ , തലശേരിയുടെ പൂർവകാല സാംസ്കാരിക മഹിമയുടെ ഒരു ഓർമ്മക്കത്താണ്.
മാധ്യമങ്ങളിൽ തലശേരി ഭാഷയുടെ പങ്ക്
എടുത്ത് പറയുവാൻ ചുരുക്കം ചില കാര്യങ്ങളെ ഉള്ളുവെങ്കിലും, "ന്യൂ ജെൻ" ദൃശ്യമാധ്യമങ്ങളിൽ തലശ്ശേരിയും ഭാഷാശൈലിയും വഹിച്ച പങ്ക് വിസ്മരിക്കാൻ പാടില്ലാത്തതാണ്.
" ഒരു വടക്കൻ സെൽഫി " , " തട്ടത്തിൻ മറയത്ത് " എന്നീ പ്രേക്ഷകഹൃദയം കവർന്ന ചലചിത്രങ്ങൾ തലശേരി പശ്ചാതലമാക്കി തലശ്ശേരി ഭാഷയിൽ ചിത്രീകരിക്കപ്പെട്ടവയാണ്.
2013-ൽ മികച്ച ഹ്രസ്വ ചിത്രത്തിനുള്ള ദേശീയ പുരസ്കാരം നേടിയ " ഒരേ കാരണത്താൽ " തലശേരി ശൈലിയിൽ നിർമ്മിച്ചതാണ്.
www.thalassery.in
www.olam.in
കേരളചരിത്രവും സംസ്കാരവും , എ. ശ്രീധരമേനോൻ
തലശ്ശേരി ജുമാ മസ്ജിദ് തലശ്ശേരി പള്ളി
കേരളത്തിലെ കണ്ണൂർ ജില്ലയിലെ തലശ്ശേരി പട്ടണത്തിന്റെ ഹൃദയഭാഗത്ത് ആണ് തലശ്ശേരി ജുമാ മസ്ജിദ്, അഥവാ തലശ്ശേരി പള്ളി സ്ഥിതിചെയ്യുന്നത്.
ജില്ലയിലെ ഏറ്റവും മനോഹരമായ പള്ളികളിൽ ഒന്നാണ് ഈ പള്ളി.
ആയിരത്തിലേറെ വർഷം പഴക്കം ഉണ്ടെന്നു വിശ്വസിക്കപ്പെടുന്ന ഈ പള്ളി ഇന്തോ-സരസൻ വാസ്തുവിദ്യാ ശൈലിയിൽ നിർമ്മിച്ചതാണ്.
കേരളത്തിൽ ആദ്യമായി ഈദ് ഗാഹ് സംഘടിപിച്ചത് ഇവിടെയാണ്.
തലശ്ശേരി സ്റ്റേഡിയത്തിനു അഭിമുഖമായാണ് ഈ പള്ളി നിലകൊള്ളുന്നത്‌.
അവലംബം കണ്ണൂർ എൻ.ഐ.സി. വെബ് വിലാസം Archived 2007-02-26 at the Wayback Machine .
തലശ്ശേരി തീവണ്ടി നിലയം ഇംഗ്ലീഷ് വിലാസം https://ml.wikipedia.org/wiki/Thalassery_railway_station
കണ്ണൂർ  ജില്ലയിലെ തലശ്ശേരി നഗരത്തെയും പരിസരപ്രദേശങ്ങളിലെയും യാത്രക്കാർ  ഉപയോഗിക്കുന്ന പ്രധാന റയിൽവേസ്റ്റേഷനാണ് തലശ്ശേരി തീവണ്ടി നിലയം (കോഡ്:TLY) .
യാത്രക്കാരുടെ എണ്ണത്തിൽ പാലക്കാട് ഡിവിഷനിൽ നാലാം സ്ഥാനത്തായും കേരളത്തിൽ എട്ടാം സ്ഥാനത്തായും സ്ഥിതിചെയ്യുന്നു സ്റ്റേഷനിൽ രണ്ടു  പ്ലാറ്റ്ഫോമുകൾ ഉണ്ട്  .
ഇവിടെ നിന്ന് തുടങ്ങുന്ന തീവണ്ടികൾ ഒന്നും ഇല്ലെങ്കിലും പ്രധാനപ്പെട്ട പല വണ്ടികളും ഇവിടെ നിറുത്തുന്നുണ്ട് .
ഇവിടെ  നിന്ന് ഇന്ത്യയിലെ പ്രധാന നഗരങ്ങളായ ഡൽഹി, മുംബൈ, ചെന്നൈ, തിരുവനന്തപുരം, കൊച്ചി, കോയമ്പത്തൂർ, ജയ്പൂർ, പുണെ എന്നിവിടങ്ങിലേക്ക് തീവണ്ടികൾ ലഭ്യമാണ് .
സൗകര്യങ്ങൾ ഓൺലൈൻ റിസർവേഷൻ കൌണ്ടർ പാർസൽ ബുക്കിംഗ് കേന്ദ്രം ലഘുഭക്ഷണശാല യാത്രക്കാർകുള്ള വിശ്രമമുറി റെയിൽവേ കാന്റീൻ യന്ത്രപ്പടി വൈ ഫൈ തലശ്ശേരിയിൽ  നിർത്തുന്ന  പ്രധാന  തീവണ്ടികൾ 12617 / 12618 - മംഗള ലക്ഷദ്വീപ് എക്സ്പ്രസ്സ് (ഹസറത്ത് നിസാമുദ്ദീൻ - എറണാകുളം ജങ്ക്ഷൻ) 12601 / 12602 - മംഗലാപുരം - ചെന്നൈ മെയിൽ 16603 / 16603 - മാവേലി എക്സ്പ്രസ്സ് (മംഗലാപുരം-തിരുവനന്തപുരം) 16649 / 16650 - പരശുറാം എക്സ്പ്രസ് (മംഗലാപുരം-കന്യാകുമാരി ) 12081 / 12082 - തിരുവനന്തപുരം - കണ്ണൂർ ജനശതാബ്ദി എക്സ്പ്രസ്സ് 12202/12201 MUMBAI LTT KOCHUVELI GARIB RATH EXPRESS 22638/22637 CHENNAI MANGLORE WEST COAST SUPERFAST EXPRESS 12686 /12685 CHENNAI MANGLORE SUPERFAST EXPRESS 12602/12601 CHENNAI MANGLORE SUPERFAST MAIL EXPRESS 12432/12431 THIRUVANANTHAPURAM NIZAMUDDIN RAJADHANI SUPERFAST EXPRESS 20631/20632 MANGLORE TRIVANDRUM VANDE BHARATH EXPRESS 16605/16606 MANGLORE TRIVANDRUM ERANAD EXPRESS KANNUR ERANAMKULAM INTERCITY SUPERFAST EXPRESS ALAPPUZHA KANNUR EXECUTIVE EXPRESS COIMBATORE/MANGLORE -KANNUR FAST PASSENGER/INTERCITY (16423/22610/22609) 16159/16160CHENNAI EGMORE MANGLORE EXPRESS 16629/16630 TRIVANDRUM MANGALURU MALABAR EXPRESS TRIVANDRUM MANGLORE MAVELI EXPRESS (16604/16603) HISAR COIMBATORE AC SUPERFAST EXPRESS NETHRAVATHI EXPRESS (16345/16346) TRIVANDRUM -LTT CHERUVATHUR -MANGLORE SPECIAL EXPRESS SANTHRAGACHI- MANGLORE VIVEK SUPERFAST EXPRESS DADAR CENTRAL -THIRUNELVELI SUPERFAST EXPRESS (VIA, PALAKKAD, Coimbatore, MADURAI, TRICHY JUNCTION ) എത്തിച്ചേരാം
ബസ്‌ സ്റ്റാൻഡിൽ നിന്ന് വളരെ അടുത്താണ് റെയിൽവേ സ്റ്റേഷൻ .
ഇവിടെ നിന്ന് കണ്ണൂർ ജില്ലയിലെ ഒട്ടുമിക്ക സ്ഥലങ്ങളിലേക്കും വടകര ,കോഴിക്കോട്, മാഹി ,കൽപറ്റ എന്നിവിടങ്ങളിലേക്കും നിരവധി  ബസുകൾ ലഭ്യമാണ് .
തലശ്ശേരി ആർട്സ് സൊസൈറ്റി
തലശ്ശേരിയിൽ പ്രവർത്തിക്കുന്ന ഒരു സാസ്കാരികകേന്ദ്രമാണ് തലശ്ശേരി ആർട്സ് സൊസൈറ്റി.
നഗരത്തിന്റെ കടലോരഭാഗത്തെ പഴയ പാണ്ടികശാലകളിൽ ഒന്ന് രൂപമാറ്റം വരുത്തി ചിത്രശാലയും സംവാദവേദിയും ഒരുക്കിയാണ് സൊസൈറ്റി പ്രവർത്തനം ആരംഭിച്ചത്.
സുഷമ ബിന്ദു തലശ്ശേരി ആർട്സ് സൊസൈറ്റിയിൽ കവിത വായിക്കുന്നു.
പ്രവർത്തമേഖലകൾ
വാരാന്തങ്ങളിൽ ചലച്ചിത്രപ്രദർശനങ്ങൾ, എല്ലാ മാസത്തിലും മീറ്റ് ദ പോയറ്റ് എന്ന പരിപാടിയിൽ കവികൾ നടത്തുന്ന കവിതാവതരണം, ചിത്ര-ശില്പപ്രദർശനങ്ങൾ, സംവാദങ്ങൾ, സംഗീതാവതരണം എന്നിവയാണ് സൊസൈറ്റിയുടെ മുഖ്യപ്രവർത്തനങ്ങൾ.
മീറ്റ് ദ പോയറ്റ്
സച്ചിദാനന്ദൻ, കെ. ജി. ശങ്കരപിള്ള, ടി. പി. രാജീവൻ, പി.പി. രാമചന്ദ്രൻ, പി. രാമൻ, സിവിക് ചന്ദ്രൻ, എസ്. കലേഷ്, സിന്ധു കെ. വി. മുതൽ പുതിയ തലമുറയിലെ നിരവധി കവികൾ വരെ സ്വന്തം രചനകൾ അവതരിപ്പിക്കുയും ശ്രോതാക്കളുമായി സംവദിക്കുകയും ചെയ്തിട്ടുണ്ട്.
കാവ്യാവതരണപരിപാടി തത്സമയം ഫേസ്‌ബുക്ക് ലൈവായി പ്രസരണം ചെയ്യുന്നതിനാൽ ലോകമെമ്പാടും നിരവധി കവിതാസ്വാദകർ മീറ്റ് ദ പോയറ്റ് പരിപാടിയുടെ സ്ഥിരം കാഴ്ചക്കാരായി.
ഒരു മാസത്തിൽ ഒന്നിലേറെ കവിതാവതരണങ്ങൾ ഉണ്ടാവാറുണ്ട്.
നിരൂപകനും നാടകകൃത്തും കവിതാവിവർത്തകനുമായ എൻ. ശശിധരൻ സ്വയം വിവർത്തനം ചെയ്തതും മറ്റുള്ളവർ വിവർത്തനം ചെയ്തതുമായ കവിതകൾ ഉൾപ്പെടുത്തി ലോകകവിത എന്ന കവിതാപരിപാടി നടത്തിയിട്ടുണ്ട്.
കവിതയ്ക്കായി കേരളത്തിലുള്ള ഒരിടം എന്ന് കെ.ജി.ശങ്കരപിള്ള മാതൃഭൂമി നടത്തുന്ന ക സാഹിത്യോത്സവത്തിൽ തലശ്ശേരി ആർട്സ് സൊസൈറ്റിയെ വിശേഷിപ്പിച്ചിട്ടുണ്ട്.
സ്ഥിരം ചിത്രശേഖരം ഉള്ള ഒരു ചിത്രശാല സൊസൈറ്റിയുടെ ഹാളിൽ പ്രവർത്തിക്കുന്നു.
മുത്തുക്കോയ, ഭാഗ്യനാഥ് എന്നിങ്ങനെയുള്ള മുതിർന്ന ചിത്രകാരന്മാരും ചിത്രകലയിലെ പുതിയ തലമുറയിലെ പലരും ഇവിടെ പ്രദർശനങ്ങൾ സംഘടിപ്പിച്ചിട്ടുണ്ട്.
ഔപചാരികമായ സംഘടനാരൂപമോ ഭാരവാഹികളോ ഇല്ല എന്നതാണ് തലശ്ശേരി ആർട്സ് സൊസൈറ്റിയുടെ അസാധാരണത്വം.
എഴുപതുകളുടെ പകുതി മുതൽ സാസ്കാരികരംഗത്ത് പ്രവർത്തിക്കുന്ന കാർട്ടൂണിസ്റ്റായ പതഞ്ജലി , ഫിലിം സൊസൈറ്റി സംഘാടകനായ പി. പ്രേംനാഥ് , ചിത്രകാരനായ ശശികുമാർ , സർക്കാർ ഉദ്യോഗസ്ഥനായിരുന്ന അഗസ്റ്റിൻ ഫെർനാണ്ടസ് എന്നിവരാണ് സൊസൈറ്റിയുടെ സംഘാടകർ.
പരിപാടികളിൽ പങ്കെടുക്കുന്നവർക്ക് സംഘാടകർക്ക് തുല്യമായ പരിഗണന നല്കുക എന്നതാണ് സൊസൈറ്റിയുടെ നയം.
http://www.puzha.com/blog/thalassery-art-society- 2/
http://newwaynews.in/2018/12/20/tlasery-arts-socity/ Archived 2020-02-22 at the Wayback Machine .
https://www.mathrubhumi.com/kannur/kazhcha/kannur-kazhcha-1.3667374 Archived 2020-02-22 at the Wayback Machine .
തലശ്ശേരി കടൽപ്പാലം ഇംഗ്ലീഷ് വിലാസം https://ml.wikipedia.org/wiki/Thalassery_Pier
11°44′39.23″N 75°29′18.78″E ﻿ / ﻿ 11.7442306°N 75.4885500°E ﻿ / 11.7442306; 75.4885500 തലശ്ശേരി കടൽപ്പാലം
തലശ്ശേരി കടൽപ്പാലം കേരളത്തിലെ കണ്ണൂർ ജില്ലയിലെ തലശ്ശേരിയിലാണ് സ്ഥിതിചെയ്യുന്നത്.
ഈ പഴക്കം ചെന്ന കടൽപ്പാലം അറബിക്കടലിലേക്ക് നീളുന്നു.
തലശ്ശേരിയിലെ സായാഹ്നസവാരിക്കാരുടെ പതിവുസങ്കേതമാണ് ഇവിടം.
തലശ്ശേരി കടൽപ്പാലത്തിന്റെ വിദൂരദൃശ്യം ഇതും കാണുക തലശ്ശേരി തലശ്ശേരി കോട്ട ഓവർബറിസ് ഫോളി തലശ്ശേരി സ്റ്റേഡിയം Thalassery Pier എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തലശ്ശേരി താലൂക്ക്‌
കേരളത്തിൽ കണ്ണൂർ ജില്ലയിലെ , 34 വില്ലേജുകൾ ഉൾപ്പെടുന്ന ഒരു താലൂക്കാണ് തലശ്ശേരി താലൂക്ക് .
തലശ്ശേരി നഗരത്തിൽ സ്ഥിതി ചെയ്യുന്ന മിനി സിവിൽ സ്റ്റേഷനിലാണ് താലൂക്ക് ആസ്ഥാനം.
കണ്ണൂർ , തളിപ്പറമ്പ് , ഇരിട്ടി , പയ്യന്നൂർ എന്നിവയാണ്‌ ജില്ലയിലെ മറ്റു I .a അവലംബം ↑ ↑
നായ പരിശീലനം ഇംഗ്ലീഷ് വിലാസം https://ml.wikipedia.org/wiki/Dog_training
നായയെ അതിന് കൊടുക്കുന്ന നിർദ്ദേശങ്ങൾക്കനുസരിച്ച് പെരുമാറാൻ പഠിപ്പിക്കുന്ന രീതിയാണ് നായ പരിശീലനം .
സാധാരണയായി ഉപയോഗിക്കുന്ന നിർദ്ദേശങ്ങളാണ് "ഇരിക്കുക", "കിടക്കുക " അതു പോലെ വെളിയിൽ പോയി വിസർജ്ജിക്കുക എന്നിവ.
നായയെ പരിശീലിപ്പിക്കുന്നതിനായി പല രീതികളും പറഞ്ഞു വരുന്നുണ്ട്, സമ്മാനങ്ങൾ കൊടുത്ത് സന്തോഷിപ്പിച്ചും, ശിക്ഷ കൊടുത്തും പരിശീലിപ്പിക്കുന്ന രീതികളുണ്ട്.
അടിസ്ഥാന അനുസരണാശീലം മുതൽ വേട്ടയാടുന്നതിനും , കാലികളെ മേയ്ക്കുന്നതിനും , വിനോദത്തിനും , തേടിപ്പിടിച്ചു കണ്ടെത്തുന്നതിനും , മൽസരങ്ങൾക്കും , പട്ടാള പോലീസ് ആവശ്യങ്ങൾക്കും , ശാരീരിക വൈകല്യം ഉള്ളവരെ സഹായിക്കുന്നതിനും നായകളെ പരിശീലിപ്പിക്കേണ്ടത് ആവശ്യമാണ്.
കൂട്ടമായി ജീവിക്കുന്ന മൃഗങ്ങൾ എന്ന നിലയിൽ കൂടെയുള്ള നായ്ക്കളുമായി സഹകരിക്കുന്നതിനുള്ള സഹജവാസന കാട്ടു നായ്ക്കൾക്കുണ്ട്.
ഈ സഹജവാസനമൂലം , കൈകാര്യം ചെയ്യുന്ന മനുഷ്യൻ കൊടുക്കുന്ന സങ്കേതങ്ങൾ ശരിയായി വ്യാഖ്യാനിക്കാനുള്ള കഴിവ് വളർത്തു നായ്ക്കൾക്ക് സിദ്ധിച്ചിട്ടുണ്ട്.
അടിസ്ഥാന പരിശീലനം
ചുറ്റുപാടുമുള്ളവരെ മുഷിപ്പിക്കാതെ ജീവിക്കാൻ നായ്ക്കളെ പരിശീലിപ്പിക്കേണ്ടതുണ്ട്.
താഴെ പറയുന്ന ഏഴ് നിർദ്ദേശങ്ങളാണ് ഇവയുടെ അടിസ്ഥാന പരിശീലനം.
ഇരിക്കുക കിടക്കുക കാത്തു നിൽക്കുക വരിക കൂടെ നടക്കുക ചേർന്നിരിക്കുക എഴുന്നേൽക്കുക
തെറ്റുതിരുത്തൽ ഒരു രീതിയിലുള്ള ശിക്ഷ നടപടിയാണ് .
തെറ്റുതിരുത്തൽ ശാരീരികമാവാം(കഴുത്തിലുള്ള ചങ്ങലയിൽ പിടിച്ചു വലിച്ച്) അല്ലെങ്കിൽ മാനസികമാവാം(സമ്മാനങ്ങൾ പിൻവലിച്ച്).
ചുരുക്കത്തിൽ അരുതാത്ത പെരുമാറ്റങ്ങൾ ഒഴിവാക്കാൻ ചെറിയ ശിക്ഷകളും നല്ല പെരുമാറ്റങ്ങൾ ആവർത്തിക്കാൻ സമ്മാനങ്ങളും ഉപയോഗിക്കുന്നു.
അവലംബം ↑ Beaver (2009) Canine Behavior Insights and Answers Second Edition .
Saunders Elsevier
നായ വിസിൽ ഇംഗ്ലീഷ് വിലാസം https://ml.wikipedia.org/wiki/Dog_whistle നായ വിസിലുകൾ (ഇടത്ത്) ആവൃത്തി ക്രമീകരിക്കാവുന്നത്, (വലത്ത്) നിശ്ചിത ആവൃത്തി
നായ , വളർത്തുപൂച്ച തുടങ്ങിയ ജന്തുക്കൾക്കുമാത്രം കേൾക്കാനാവുന്നതും മനുഷ്യർക്കു കേക്കാനാവാത്തതുമായ അൾട്രാസോണിക് ശബ്ദം പുറപ്പെടുവിക്കുന്ന ഒരു തരം വിസിൽ ആണ് നായ വിസിൽ അഥവാ ഡോഗ് വിസിൽ ( നിശ്ശബ്ദ വിസിൽ എന്നും ഗാൾട്ടൺ വിസിൽ എന്നും അറിയപ്പെടുന്നു).
നായ, പൂച്ച തുടങ്ങിയവയ്ക്ക് പരിശീലനത്തിനായി ഈ വിസിൽ ഉപയോഗിക്കുന്നു.
1876ൽ ഫ്രാൻസിസ് ഗാൾട്ടൺ ആണ് ഇത്തരം വിസിൽ കണ്ടുപിടിച്ചത്.
അദ്ദേഹം ഈ വിസിലിനെപ്പറ്റി തന്റെ പുസ്തകമായ Inquiries into Human Faculty and its Development ൽ പരാമർശിച്ചിട്ടുണ്ട്.
ഇതിൽ അദ്ദേഹം വീട്ടിൽ വളർത്തുന്ന പൂച്ചകൾ പോലുള്ള വിവിധ തരം ജന്തുക്കൾക്കു കേൾക്കാവുന്ന വിവിധ തരംഗദൈർഘ്യങ്ങളുപയോഗിച്ച് പരീക്ഷണങ്ങൾ നടത്തിയതായി വിവരിക്കുന്നുണ്ട്.
മനുഷ്യരിൽ (കുഞ്ഞുങ്ങൾക്ക്) കേൾക്കാവുന്ന ഉയർന്ന പരിധി ഏതാണ്ട്, 20 kilohertz (kHz) ആണ്.
ഇത് മദ്ധ്യവയസ്കരിൽ 15–17 kHz ആയി കുറയുന്നു.
ഒരു നായക്ക് കേൾക്കാവുന്ന ശബ്ദത്തിന്റെ ഉയർന്ന പരിധി ഏതാണ്ട്, 45 kHz ആണ്.
എന്നാലിത് പൂച്ചയ്ക്ക്, 64 kHz ആകുന്നു.
ഇവയുടെ കേൾവിശക്തി ഇത്തരത്തിൽ കൂടിയ റേഞ്ചിൽ ആകാൻ കാരണം അവയുടെ ഇരകളായ എലി പോലുള്ള കരളുന്ന ജീവികളുടെ ഉയർന്ന ത്രംഗദൈർഘ്യമുള്ള ശബ്ദം കേട്ടുമനസ്സിലാക്കാൻ ശ്രമിച്ചതാകാമെന്ന് പറയപ്പെടുന്നു.
മിക്ക നായ വിസിലിന്റെയും തരംഗദൈർഘ്യം 23 മുതൽ 54 kHz വരെയാണ്.
അതിനാൽ, ഈ ശബ്ദങ്ങൾ മനുഷ്യന്റെ കേൾവിശക്തിയേക്കാൾ ഉയർന്ന റേഞ്ചിൽ ആയതിനാൽ അവ നമുക്കു കേൾക്കാനാകില്ല.
ഗാൾട്ടൺ വിസിൽ, ആദ്യ "നായ വിസിൽ" ഇതും കാണൂ അൾട്രാസൗണ്ട് അവലംബം നായ വിസിലുകൾ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നായനാർ (ജാതി) ഇംഗ്ലീഷ് വിലാസം https://ml.wikipedia.org/wiki/Nayanar_(Nair_subcaste)
വടക്കൻ കേരളത്തിലെ കിരിയത്തിൽ നായന്മാരുടെ ഒരു സ്ഥാനപ്പേരാണ് നായനാർ .
ചിറക്കൽ രാജാവു "നായനാർ" പദവി ചില നമ്പ്യാർ മൂപ്പൻമാർക്കു കല്പിച്ചു നൽകിയിരുന്നു.
ഇവർ ആണു പിന്നീടു നായനാർ കുടുംബങ്ങൾ ആയത്‌.
വേങ്ങയിൽ, വരിക്കര, എറമ്പാല തുടങ്ങിയ 3 നമ്പ്യാർ തറവാടുകൾക്കാണു നായനാർ പദവി ലഭിച്ചത്‌.
സാമന്തൻ നമ്പ്യാർ വിഭാഗത്തിൽപെട്ട കരക്കാട്ടിടം, പൊള്ളോറിടം,  കനകത്തിടം, ഒതയോത്തിടം, പൊള്ളോരിടം, തൈക്കണ്ടിയിടം എന്നീ 6 തറവാടുകൾക്ക് പിന്നീട് സ്വയം നായനാർ സ്ഥാനം കൽപ്പിച്ചെടുത്തു.
ഇതുകൂടാതെ സോമേശ്വരി ക്ഷേത്രങ്ങളുടെ അധിപരായി  കൈമൾ സ്ഥാനവും നാലിടങ്ങൾക്ക് നൽകിയിരുന്നു.
ശൈവസിദ്ധന്മാർ
തെക്കേ ഇന്ത്യയിലെ ശൈവ സിദ്ധന്മാർ ആണ് [നായനാർ] എന്നറിയപ്പെടുന്നത്.
വേട സമുദായത്തിൽപെട്ടവരാണ് ഇവർ.
കണ്ണപ്പ നായനാർ എന്ന വേടനയുമായി ബന്ധമുള്ളതാണ് ആന്ധ്രയിലെ [ശ്രീ കാളഹസ്തി ക്ഷേത്രം].
കേരളത്തിലെ നായനാർ ഉപജാതിയുമായി ഇവർക്ക് ബന്ധമില്ല.
(ക്രി.പി {൧൯൭൦-൧൧൧൫}കാലത്തെ കുലോത്തുംഗൻ ഒന്നാമൻറെ മന്ത്രി)അദ്ദേഹത്തിൻറെ "പെരിയ പുരാണ"ത്തിൽ {൬൩} ശൈവ നായനാരന്മാരെക്കുറിച്ചു വിവരിച്ചിട്ടുണ്ട്‌.
അവരിൽ രണ്ടു പേർ ചെങ്കുന്റൂരിലെ വിറ മീണ്ടൻ നായനാരും ചേരമാൻ പെരുമാൾ നായനാരും മാത്രം കേരളീയരായിരുന്നു.
ചേരമാൻ പെരുമാൾ ഏ.
ഡി ഒന്നാം നൂറ്റാണ്ടിനടുത്തു തിരുവഞ്ചിക്കുളം തലസ്ഥാനമാക്കി കേരളം ഭരിച്ചു.
വിറമീണ്ടൻ ചെങ്ങ്ന്നൂർ ക്ഷേത്രത്തിൻറെ കോവിലധികാരിയായിരുന്നു.
പണ്ടുകാലത്ത് ക്ഷേത്രങ്ങളുടേ സൂക്ഷിപ്പുകാരിവരായിരുന്നു, പിന്നീട് കോയിലധികാരികൾ എന്നറിയപ്പെട്ടു.
നമ്പ്യാർ നായന്മാരിലെ കിരിയത്തിൽ ഉപജാതിയിൽ പെടുന്നു.
പക്ഷേ നായനാർമാരിലെ ഭൂരിപക്ഷം അംഗങ്ങളും സാമന്തൻ നായർ പദവി അവകാശപ്പെടുന്നു.
(ചിറക്കൽ കോലത്തിരി രാജാവു സാമന്ത ക്ഷത്രിയനും കോഴിക്കോടു സാമൂതിരി മഹാരാജാവ് സാമന്തൻ നായരും ആയിരുന്നു.) 1891-ഇൽ ബ്രിട്ടീഷുകാർ സെൻസസ് ഏർപ്പെടുത്തിയപ്പോൾ വെറും 1,225 സാമന്ത നായന്മാരെ മലബാറിൽ ഉണ്ടായിരുന്നുള്ളു.
പക്ഷേ 1901-ഇൽ ഇതു 4,351 ആയി ഉയർന്നു.
നായനാർമാരെ പോലെയുള്ള ജാതിയിൽ ഏറ്റവും ഉയർന്ന നമ്പ്യാന്മാർ 1901-ഇൽ തങ്ങളുടെ ഉപജാതി "സാമന്തൻ" എന്നു കാണിച്ചതായിരുന്നു ഇതിനു ഒരു കാരണം.
നായനാർ വിഭാഗത്തിലെ പ്രമുഖർ താഴെ പറയുന്നവരാ‍ണ്.
കെ നായനാർ വേങ്ങയിൽ കുഞ്ഞിരാമൻ നായനാർ അവലംബം എൻ.കൃഷ്ണപിള്ള,കൈരളിയുടെ കഥ .
എൻ.ബി.എസ്സ് {൧൯൫൮} http://members.rediff.com/drkansanpillai/nayanar.htm Archived 2005-11-04 at the Wayback Machine .
നാമനാരായണി ഇംഗ്ലീഷ് വിലാസം https://ml.wikipedia.org/wiki/Namanarayani
കർണാടകസംഗീതത്തിലെ 50ആമത്തെ മേളകർത്താരാഗമാണ് നാമനാരായണി ലക്ഷണം,ഘടന ആരോഹണം സ രി1 ഗ3 മ2 പ ധ1 നി2 സ അവരോഹണം സ നി2 ധ1 പ മ2 ഗ3 രി2 സ
കൃതികൾ കൃതി കർത്താവ് എൻ മനമേ കോടീശ്വര അയ്യർ മഹാദേവി പാഹിമാം ബാലമുരളീകൃഷ്ണ നർമ്മദാകാവേരി മുത്തുസ്വാമി ദീക്ഷിതർ അവലംബം
നാമവിശേഷണം ഇംഗ്ലീഷ് വിലാസം https://ml.wikipedia.org/wiki/Adjective
വ്യാകരണപ്രകാരം നാമത്തെ വിശേഷിപ്പിക്കുന്ന പ്രയോഗമാണ്‌ നാമവിശേഷണം .
നാമത്തിന്റെ ഏതെങ്കിലും പ്രത്യേകതക്ക് പ്രാധാന്യം നൽകി പറയുന്നതാണ് നാമവിശേഷണം എന്ന് വിശദമായി പറയാം.
വെളുത്ത പട്ടി, ഇതിൽ പട്ടിയുടെ വെളുപ്പിന് പ്രാധാന്യം നൽകിയിരിക്കുന്നു.
ചുവന്ന പൂവ് - ഇവിടെ ചുവപ്പിന് പ്രാധാന്യം.
കറുത്ത കാർ - ഇവിടെ കറുപ്പ് എന്ന നിറത്തിന് പ്രാധാന്യം.
നായകൻ (തമിഴ് ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Nayakan_(Tamil_film)
1987-ൽ പുറത്തിറങ്ങിയ ഒരു തമിഴ് ചലച്ചിത്രമാണ്‌ നായകൻ .
മുംബൈയിലെ അധോലോകനായകനായിരുന്ന വരദരാജ മുദലിയാരുടെ ജീവിതത്തെ ആസ്പദമാക്കി മണി രത്നം സംവിധാനം ചെയ്ത ഈ ചലച്ചിത്രത്തിൽ കമലഹാസൻ നായകകഥാപാത്രത്തെ അവതരിപ്പിച്ചിരിക്കുന്നു.
ശരണ്യ, കാർത്തിക , നാസർ , ഡൽഹി ഗണേശ്, ജനകരാജ് എന്നിവർ മറ്റ് മുഖ്യവേഷങ്ങൾ ചെയ്തു.
സാമ്പത്തികമായി വിജയം നേടുകയും നല്ല നിരൂപകാഭിപ്രായം നേടുകയും ചെയ്ത ഈ ചിത്രം മൂന്ന് ദേശീയപുരസ്കാരങ്ങൾ നേടി.
മികച്ച വിദേശചിത്രത്തിനുള്ള ഓസ്കാറിന്‌ ഇന്ത്യയുടെ ഔദ്യോഗിക നാമനിർദ്ദേശമായിരുന്നു ഈ ചിത്രം.
2005-ൽ ടൈം മാസിക എക്കാലത്തെയും മികച്ച 100 ചലച്ചിത്രങ്ങളുടെ പട്ടിക പുറത്തിറക്കിയതിലും നായകൻ ഇടം നേടി.
യൂണിയൻ നേതാവായിരുന്ന അച്ഛനെ വെടിവെച്ച പോലീസുകാരനെ കൊന്ന് ശക്തിവേലുനായ്ക്കർ (മണികണ്ഠൻ) മുംബൈയിലേക്ക് നാടുവിടുന്നു.
ധാരാവിയിലെ ചേരിയിൽ ജീവിക്കുന്ന ഒരു മീൻ‌പിടിത്തക്കാരൻ (എം.വി. വാസുദേവറാവു) വേലുവിനെ വളർത്തുന്നു.
അയാൾ മീൻപിടിത്തത്തിന്‌ പുറമെ കള്ളക്കടത്തിന്‌ സഹായിക്കുകയും ചെയ്യാറുണ്ട്.
മുതിർന്ന വേലുവിനെ ( കമലഹാസൻ ) ചേരി ഒഴിപ്പിക്കാൻ വന്ന പോലീസുകാരെ എതിർത്തതിന്‌ ഇൻസ്പെക്ടർ കേൽക്കർ അറസ്റ്റ് ചെയ്ത് മർദ്ദിക്കുന്നു.
മീൻപിടിത്തക്കാരന്‌ പകരം കള്ളക്കടത്തിന്‌ പോകുന്ന വേലു അധോലോകനേതാവിൽ നിന്ന് കൂടുതൽ പണം ചോദിക്കുന്നതിനാൽ കേൽകർ മീൻപിടിത്തക്കാരനെ ജയിലിലടച്ച് കൊല്ലുന്നു.
പ്രതികാരമായി വേലു ചേരിക്ക് നടുവിൽ വച്ച് ഇൻസ്പെക്ടറെ കൊല്ലുന്നു.
എല്ലാവരും അയാളെ രക്ഷകനായും നേതാവായും കണക്കാക്കാൻ തുടങ്ങുന്നു.
കേൽക്കറുടെ മന്ദബുദ്ധിയായ മകനെ വളർത്താൻ വേലു സഹായിക്കുന്നു.
വേലു വളർത്തച്ഛന്റെ കള്ളക്കടത്തുതൊഴിൽ മറ്റൊരു വളർത്തുമകനായ ശെൽവയുടെ (ജനകരാജ്) സഹായത്തോടെ ഊർജ്ജിതമാക്കുന്നു.
വേശ്യാവൃത്തി സ്വീകരിച്ച ഒരു വിദ്യാർത്ഥിനിയായ ലീലയെ (ശരണ്യ) വേലു വിവാഹം കഴിക്കുന്നു.
അധോലോകത്ത് വേലുവിന്റെ വളർച്ചയിൽ ഭയപ്പെട്ട് എതിരാളികൾ ലീലയെ കൊല്ലുന്നു.
വേലു പ്രതികാരം ചെയ്യുകയും മക്കളായ സൂര്യ, ചാരുമതി എന്നിവരെ ചെന്നൈയിലേക്ക് പറഞ്ഞയക്കുകയും ചെയ്യുന്നു.
മുതിർന്ന മക്കൾ (നിഴൽകൾ രവി, കാർത്തിക ) തിരിച്ചുവരുമ്പോഴേക്ക് വേലുനായ്ക്കർ അധോലോകരാജാവായി മാറിയിരിക്കുന്നു.
സൂര്യ അച്ഛന്റെ പാത പിന്തുടരാനാഗ്രഹിക്കുമ്പോൾ ചാരുമതി നിയമം കൈയിലെടുക്കുന്ന വേലുനായ്ക്കരുടെ രീതിയെ എതിർക്കുന്നു.
ഒരിക്കൽ പോലീസിൽ നിന്ന് രക്ഷപ്പെടാൻ ശ്രമിക്കുന്നതിനിടെ സൂര്യ കൊല്ലപ്പെടുന്നതോടെ ചാരുമതി അച്ഛനെ വിട്ട് പോകുന്നു.
പുതിയ അസിസ്റ്റന്റ് കമ്മീഷണർ ( നാസർ ) വേലുനായ്ക്കരെ നിയമത്തിന്‌ മുന്നിൽ കൊണ്ടുവരാൻ ഊർജ്ജിതമായി ശ്രമിക്കുന്നു.
അയാൾ ചാരുമതിയുടെ ഭർത്താവാണെന്ന് വേലുവിന്‌ മനസ്സിലാകുന്നു.
തങ്ങളുടെ ജീവൻ ത്യജിച്ചും ചേരിവാസികൾ നായ്ക്കരെ പോലീസിൽ നിന്ന് രക്ഷിക്കുന്നു.
അവരുടെ ദുരിതങ്ങളൊഴിവാക്കാനായി വേലുനായ്ക്കർ സ്വയം പോലീസിന്‌ പിടികൊടുക്കുന്നു.
കോടതിയിൽ കൊണ്ടുവരുന്നെങ്കിലും നായ്ക്കരെ രക്ഷകനായി കണക്കാക്കുന്ന ജനങ്ങൾ സാക്ഷി പറയാൻ തയ്യാറാകാത്തതുമൂലം അയാളെ കോടതി വെറുതെവിടുന്നു.
നായ്ക്കർ വളർത്തിക്കൊണ്ടുവന്ന ഇൻസ്പെക്ടർ കേൽക്കറുടെ മന്ദബുദ്ധിയായ മകൻ (ടിന്നു ആനന്ദ്) അച്ഛന്റെ കൊലയാളി നായ്ക്കരാണെന്ന് മനസ്സിലാക്കി അയാളെ കോടതിവളപ്പിൽ വച്ച് വെടിവച്ച് കൊല്ലുന്നു.
ചിത്രത്തിൽ വേലുനായ്ക്കരെ അവതരിപ്പിച്ച കമലഹാസൻ 1988-ലെ ദേശീയ ചലച്ചിത്രപുരസ്കാരങ്ങളിൽ മികച്ച നടനുള്ള രജതകമലം നേടി.
പി.സി. ശ്രീരാം ഛായാഗ്രഹണത്തിനും തൊട്ട തരണി കലാസംവിധാനത്തിനും ദേശീയപുരസ്കാരങ്ങൾ നേടി.
1988-ൽ മികച്ച വിദേശചിത്രത്തിനുള്ള ഓസ്കാറിന്‌ ഇന്ത്യ ഈ ചിത്രത്തെ ഔദ്യോഗികമായി നാമനിർദ്ദേശം ചെയ്തു.
എങ്കിലും പുരസ്കാരത്തിന്‌ കണക്കാക്കപ്പെട്ട അഞ്ച് ചിത്രങ്ങളുടെ അവസാന പട്ടികയിൽ നായകന്‌ ഇടം നേടാനായില്ല.
ടൈം മാസിക 2005-ൽ എക്കാലത്തെയും മികച്ച 100 ചലച്ചിത്രങ്ങളുടെ പട്ടിക പുറത്തിറക്കിയതിലും നായകൻ ഇടം നേടി.
ഇന്ത്യയിൽ നിന്ന് ഈ ചിത്രത്തിന്‌ പുറമെ പ്യാസയും സത്യജിത് റേയുടെ അപുത്രയവും മാത്രമാണ്‌ പട്ടികയിലുണ്ടായിരുന്നത്.
നായകൻ ഇന്റർനെറ്റ് മൂവി ഡാറ്റാബേസിൽ
നാമൊരാലനുവിനി
ത്യാഗരാജസ്വാമികൾ ആരഭിരാഗത്തിൽ ചിട്ടപ്പെടുത്തിയ ഒരു കൃതിയാണ് നാമൊരാലനുവിനി .
നിന്ദാസ്തുതിക്ക് ഉദാഹരണമാണ് ഈ കൃതി.
നാമൊരാലനുവിനി ഏമരാവലേന പാമരാ മനുജുലലോ ഓ രാമ അനുപല്ലവി
തോമരാ നാരാചമുലൈ മനസുകു തോചനാ ഭക്തപാപമോചനാ ചരണം
ഇഭ രാജേന്ദ്രുഡു എക്കുവൈന ലങ്കാമീചിനദേമിര സഭലോ മാനമു പോവുസമയമുന ആസതിയേമിച്ചേനുരാ ഓ രാമ
ഭാഗവതാഗ്രേസര രസികാവന ജാഗരൂകുഡനി പേരേ രാഗതാളായുത പ്രേമഭക്തജന രക്ഷകാ ത്യാഗരാജാർച്ചിത അർത്ഥം
ഭക്തരുടെയും സംഗീതപ്രേമികളുടെയും പാപങ്ങൾ മോചിപ്പിക്കുന്ന രാമഭഗവാനേ, ത്യാഗരാജനാൽ പൂജിക്കപ്പെടുന്നവനേ, എന്റെ പ്രാർത്ഥനകൾ കേട്ടിട്ടും ദുഷ്ടരുടെ ഇടയിൽ കഴിയുന്ന എന്നെ നീയെന്തേ ശ്രദ്ധിച്ചില്ല?
അവയൊന്നും അങ്ങോട്ടേക്കെത്തുന്നില്ലേ?
തന്നെ ആദ്യം രക്ഷിക്കാൻ ഗജേന്ദ്രൻ അങ്ങേയ്ക്കെന്ത് കൈക്കൂലിയാണ് നൽകിയത്?
തന്റെ മാനം പോകുമ്പോൾ ഉടനെ രക്ഷിക്കാൻ അങ്ങെത്താൻ ദ്രൗപദി അങ്ങേയ്ക്കെന്താണ് തന്നത്?
നായക് കമ്മിറ്റി
ഇന്ത്യയിലെ ബാങ്കിങ് മേഖലയ്ക്ക് സമൂലമാറ്റത്തിനുതകുന്ന നിർദ്ദേശങ്ങളാണ് 2015-ൽ സമർപ്പിച്ച പി.ജെ.നായക് കമ്മിറ്റി മുന്നോട്ട് വെയ്ക്കുന്നത്.
1969-ലും 1980-ലും ബാങ്കിങ് ദേശസാത്കരണ നിയമങ്ങൾ എടുത്തു കളയുക ,ബാങ്കുകളെ കമ്പനി നിയമത്തിന് കീഴിൽ കൊണ്ടുവരിക ,ബാങ്കുകളിൽ മുഴുവൻ സമയ ഡയറക്ടമാരെ നിയമിക്കുക ,സർക്കാർ ഓഹരി 50 ശതമാനത്തിലും താഴെ കൊണ്ടുവരിക , തലപ്പത്ത് യുവ് നിരയെ കൊണ്ടുവരിക ,വികസന ലക്ഷങ്ങൾ പൊതുമേഖലാ ബാങ്കുകളെ നിർബന്ധിച്ച് ഭാഗമാക്കാതിരിക്കുക ,പൊതുമേഖല ബാങ്കുകൾക്ക് മാത്രമായി നിയന്ത്രണങ്ങൾ പുറപ്പെടുവിക്കാതിരിക്കുക തുടങ്ങിയവ.
നായത്തോട് ഇംഗ്ലീഷ് വിലാസം https://ml.wikipedia.org/wiki/Nayathode ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 ജനുവരി മുതൽ തുടരുന്നു.
എറണാകുളം ജില്ലയിലെ കാലടിക്കടുത്തുള്ള ഒരു ഗ്രാമമാണ് നായത്തോട് .
മലയാളത്തിലെ പ്രശസ്തനായ കവിയും ഉപന്യാസകാരനും സർവ്വകലാശാല അദ്ധ്യാപകനുമായിരുന്ന ജി. ശങ്കരക്കുറുപ്പിൻറെ ജന്മദേശമാണു നായത്തോട്.
ജുൻജുനു
രാജസ്ഥാൻ സംസ്ഥാനത്തെ ജുൻജുനു ജില്ലയുടെ തലസ്ഥാനവും ഒരു നഗരവുമാണ് ജുൻജുനു.
ഈ നഗരം ഇന്ത്യയിലെ രാജസ്ഥാനിലെ വടക്കൻ സംസ്ഥാനത്തും ജുൻജുനു ജില്ലയുടെ ഭരണ ആസ്ഥാനവുമാണ്.